open-index/open-wikipedia-markdown huggingface dataset:
Δήμος Μενιδίου

Ο πρώην **Δήμος Μενιδίου** ήταν Δήμος της επαρχίας Βάλτου του Νομού Αιτωλοακαρνανίας. Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αμφιλοχίας. Αποτελούταν από 2 Τοπικές Κοινότητες: Μενιδίου και Φλωριάδας. Βρίσκεται στη Βορειοανατολική πλευρά του Αμβρακικού κόλπου.

Κύρια πηγή εσόδων είναι ο τουρισμός και η αλιεία για τους παραθαλάσσιους οικισμούς και η γεωργία και κτηνοτροφία για το ορεινό τμήμα της Δημοτικής Ενότητας.

Σύμφωνα με την απογραφή του 2011 έχει πληθυσμό 2.032 κατοίκους και έκταση 107.730 στρέμματα. 

## Διαίρεση
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: ** [[Δημοτικό διαμέρισμα Μενιδίου Αιτωλοακαρνανίας|Δ.δ. Μενιδίου]] ** [1.333]
::* το Μενίδι [852]
::* το Ελαιοχώρι [25]
::* το Θεριακήσι [182]
::* το Κατσούλι [26]
::* η Λαγκάδα [59]
::* η Συκούλα [189]
: ** [[Δημοτικό διαμέρισμα Φλωριάδος Αιτωλοακαρνανίας|Δ.δ. Φλωριάδος]] ** [699]
::* η Φλωριάδα [127]
::* το Ελαιόφυτο [47]
::* το Καθαροβούνι [64]
::* η Καστριώτισσα [62]
::* η Παλαιά Φλωριάδα (τ.Αγία Τριάδα) [70]
::* το Παλαιόκαστρο [19]
::* η Χρυσοπηγή [231]
::* η Χρυσορράχη [79]

## Κοινοτάρχες και δήμαρχοι Μενιδίου (μετά το 1978)

## Εξωτερικοί σύνδεσμοι
* Επίσημος δικτυακός τόπος
* Πληροφορίες για τον δήμο από τη Νομαρχία

## Παραπομπές


Μενίδι
Σημαία του Παναμά

[thumb|230px|right|[Αρχείο:FIAV 111111.svg|23px Λόγος σημαίας: 2:3]]
Η **[[σημαία]] του [[Παναμάς|Παναμά]]** δημιουργήθηκε από τη Μαρία Όσα ντε Αμαδόρ. Η ημέρα εορτασμού της σημαίας είναι η 4 Νοεμβρίου, μία ημέρα μετά τον εορτασμό της ανεξαρτησίας της χώρας από την Κολομβία. Καθιερώθηκε στις 20 Δεκεμβρίου του 1903.

## Ιστορία
 
Ο Γάλλος μηχανικός Φιλίπ-Ζαν Μπινό Βαριγιά σχεδίασε την πρώτη σοβαρή πρόταση για τη σημαία του Παναμά. Το σχέδιο εκείνο βασίστηκε στη Σημαία των ΗΠΑ αλλά απορρίφθηκε.  Οι δύο ήλιοι συμβολίζουν τη Βόρεια και τη Νότια Αμερική και συνδέονται λόγω της θέσης του Παναμά, που συνδέει τις 2 ηπείρους. Την 1η Νοεμβρίου 1903 παρουσιάστηκε το σημερινό σχέδιο της σημαίας, δημιουργία της Μαρίας Όσα ντε Αμαδόρ.

## Περιγραφή
Ένα ορθογώνιο που χωρίζεται σε τέσσερα τεταρτημόρια είναι η σημαία. Στη σημαία, το πάνω μέρος κοντά στον ιστό είναι λευκό και έχει ένα μπλε αστέρι με πέντε ακτίνες. Το πάνω μέρος μακρύτερα από τον ιστό είναι κόκκινο. Το κάτω μέρος κοντά στον ιστό είναι μπλε και το κάτω μέρος μακριά από αυτόν είναι άσπρο, με ένα κόκκινο πεντάκτινο αστέρι.

Το γαλάζιο συμβολίζει μάλλον το Συντηρητικό Κόμμα και το κόκκινο το Φιλελεύθερο Κόμμα, αντιπροσωπεύοντας την πολιτική κατάσταση κατά την οποία δημιουργήθηκε η σημαία. Το λευκό δηλώνει την αγνότητα και την ειρήνη, ενώ το μπλε αστέρι εκπροσωπεί την εντιμότητα και την αγνότητα. Το ερυθρό αστέρι είναι για την κυριαρχία και το νόμο στη χώρα. Αμφότερα τα αστέρια συμβολίζουν τη νέα δημοκρατία.

## Πηγές
* http://flagspot.net/flags/pa.html - Σημαίες του Κόσμου:Παναμάς.


Παναμάς
Κατηγορία:Εθνικά σύμβολα του Παναμά
Εθνόσημο του Παναμά

thumb|Το εθνόσημο του Παναμά

Το **εθνόσημο του [[Παναμάς|Παναμά]]** έχει στο κέντρο του τη Διώρυγα του Παναμά. Το κύριο μέρος του αποτελείται από δύο τέταρτα. Το άνω αριστερά έχει ένα ασημένιο φόντο με ένα σπαθί και ένα όπλο. Το εθνόσημο έγινε επίσημο με νόμο, το 1904 από τον Πρόεδρο Μανουέλ Αμαδόρ Γκερρέρο.

## Σύμβολα
Το πράσινο φόντο αποτελεί σύμβολο της βλάστησης και στο κέντρο υπάρχει η Διώρυγα του Παναμά, με τις θάλασσες και τον ουρανό, στον οποίο αρχίζει η ανατολή του φεγγαριού πάνω από τα κύματα και ο ήλιος αρχίζει να κρύβεται πίσω από το βουνό, σηματοδοτώντας την ιερή ώρα διακήρυξης της ανεξαρτησίας του Παναμά. Στη δεξιά μεριά υπάρχουν το σπαθί και το όπλο και στην αριστερή το φτυάρι και το τσαπί, που αφορούν την εργατιά. Το τελικό μέρος του εθνοσήμου επίσης χωρίζεται σε δύο τέταρτα: στο πρώτο στη δεξιά πλευρά, εικονίζεται το έμβλημα του πλούτου, η cornucopia, και στα αριστερά σε ασημί φόντο, ο τροχός με τις φτερωτές, σύμβολο προόδου.
### Αετός
Πίσω από το θυρεό τον καλύπτει ένας αετός, έμβλημα κυριαρχίας, με το κεφάλι του γερμένο προς τα αριστερά και με τις φτερούγες ανοικτές και έχει κρεμασμένη μια ταινία με το εθνικό ρητό «Pro Mundi Beneficio». Πάνω στον αετό βρίσκονται εννέα χρυσά αστέρια, όσα και οι επαρχίες της δημοκρατίας του Παναμά. Το εθνόσημο κοσμείται από δύο εθνικές σημαίες. Στις 17 Μαΐου 2006 εγκρίθηκε από την Εθνοσυνέλευση ο νόμος 50 με τον οποίο τροποποιήθηκε ο νόμος 18 του 2002 και προστέθηκε ότι το είδος του αετού που εικονίζεται στο εθνόσημο είναι ο *[[Harpia harpyja]]*.

## Τροποποίηση και επίσημη χρήση
Το εθνόσημο τροποποιήθηκε το 1941 διά νόμου και ανάμεσα στα άλλα, άλλαξε και η επιγραφή σε «*Solo Dios sobre Nosotros*» (Μόνο ο Θεός Υπεράνω Ημών). Ωστόσο, η Εθνοσυνέλευση επέλεξε το «Δικαιοσύνη, Τιμή και Ελευθερία». Το 1946 ο Παναμάς επέστρεψε στο ρητό «*Pro Mundi Beneficio*». 

Η επίσημη χρήση της σημαίας, του εθνοσήμου και του εθνικού ύμνου του Παναμά θεσμοθετήθηκε το 1949.

## Πηγές

* http://flagspot.net/flags/pa.html - Σημαίες του Κόσμου:Παναμάς.


Παναμας
Κατηγορία:Εθνικά σύμβολα του Παναμά
Ευρωπαϊκό πρωτάθλημα πετοσφαίρισης ανδρών

Το **Ευρωπαϊκό πρωτάθλημα πετοσφαίρισης ανδρών ** αποτελεί ένα σημαντικό θεσμό σε επίπεδο Ευρώπης για το άθλημα του βόλεϊ. Η πρώτη διοργάνωση διεξήχθη το 1948 στη Ρώμη και νικήτρια αναδείχθηκε η Τσεχοσλοβακία, με νίκη επί της Γαλλίας.
Η καλύτερη θέση που έχει καταλάβει η Ελλάδα είναι το χάλκινο Μετάλλιο το 1987 στη Γάνδη.

## Μετάλλια και 4η θέση

## Πίνακας μεταλλίων
Kυρίαρχη είναι η Σοβιετική Ένωση με 12 τίτλους και ακολουθεί η Ιταλία με επτά. 

## [[Πολυτιμότερος παίκτης|Πολυτιμότερος παίκτης (MVP)]]

* 1948 – 1977: Δεν απονεμήθηκε
* 1979 –  Βλάντιμιρ Κόντρα
* 1983 –  Φράνκο Μπερτολι
* 1985 –  Βιτσεσλάβ Ζάιτσεφ
* 1987 –  Φιλίπ Μλάν
* 1989 –  Μπενγκτ Γκούσταφσον
* 1991 –  Ντμίτρι Φόμιν
* 1993 –  Αντρέα Τζάνι
* 1995 –  Λορέντζο Μπερνάρντι
* 1997 –  Χίντο Γκέρτσεν
* 1999 –  Αντρέα Τζάνι
* 2001 –  Ιβάν Μίλκοβιτς
* 2003 –  Αντρέα Σαρτορέτι
* 2005 –  Αλμπέρτο Τσιζόλα
* 2007 –  Συμεών Πολτάβσκι
* 2009 –  Πιότρ Γκρούσκα
* 2011 –  Ιβάν Μίλκοβιτς
* 2013 –  Ντμίτρι Μουσέρσκι
* 2015 –  Αντονίν Ρουζιέ
* 2017 –  Μαξίμ Μιχαήλοφ
* 2019 –  Ούρος Κοβάτσεβιτς
* 2021 –  Σιμόνε Τζανέλι
* 2023 –  Γουιλφρέδο Λεόν

## Δείτε επίσης
* Ευρωπαϊκό πρωτάθλημα πετοσφαίρισης γυναικών

## Παραπομπές


## Εξωτερικοί σύνδεσμοι - Πηγές
* CEV - Επίσημος ιστότοπος www.cev.eu
* Ευρωπαϊκά Πρωταθλήματα Πετοσφαίρισης Ανδρών www-old.cev.eu
*  sports123.com
* Ευρωπαϊκά Πρωταθλήματα Πετοσφαίρισης Αμδρών - Γυναικών / Πλήρη αποτελέσματα www.todor66.com
* Θα έχουμε πάντα τη Γάνδη... www.onsports.gr 
* Γάνδη, 4 Οκτωβρίου 1987: Το χρονικό του "χάλκινου" θριάμβου  www.volleyball.gr 

Ευρωπαικο Πρωταθλημα
Ευρωπαικο Πρωταθλημα
Ευρωπαικο Πρωταθλημα
Κατηγορία:Αθλητικές διοργανώσεις που διεξάγονται κάθε δύο χρόνια
Μαρία του Λουξεμβούργου (1472-1547)

Η **Μαρία του Λουξεμβούργου** (, 1472 - 1 Απριλίου 1547) από τον Οίκο του Λουξεμβούργου ήταν Γαλλίδα ευγενής, κόρη του κόμη του Σαιντ-Πολ και μετους γάμους της έγινε πρώτα δούκισσα της Σαβοΐας και μετά κόμισσα του Βαντόμ. 

## Βιογραφία
Ήταν η πρώτη κόρη του Πέτρου Β΄ κόμη του Σαιν Πολ και της Μαργαρίτας, κόρης του Λουδοβίκου δούκα της Σαβοΐας.  

Παντρεύτηκε σε πρώτο γάμο τον θείο της Ιάκωβο κόμη του Ρομόν κόμη του Ρομόν και μετά τον Φραγκίσκο κόμη του Βαντόμ. Στον δεύτερο σύζυγό της έφερε τεράστια πλούτη, που κληρονόμησε από τον πρώτο, δηλαδή τις κομητείες του Σαιν-Πολ και του Σουασσόν στην Πικαρδία.

Μετά τον πρόωρο θάνατο του Φραγκίσκου το 1495 έγινε αντιβασίλισσα του Βαντόμ και διαχειρίστηκε τα εδάφη που είχε εκείνος κληρονομήσει από τον πατέρα του καθώς και τα δικά της. Πρόσφερε σημαντικό έργο κτίζοντας την εκκλησία του Αγίου Μαρτίνου και επεκτείνοντας το Κολέγιο του Αγίου Γεωργίου.

## Οικογένεια
Παντρεύτηκε πρώτα τον Ιάκωβο του Οίκου της Σαβοΐας κόμη του Ρομόν και είχε τέκνο:
* Λουίζα-Φραγκίσκη απεβ. 1511.

Το 1486 απεβίωσε ο Ιάκωβος και η Μαρία έκανε δεύτερο γάμο το 1487 με τον Φραγκίσκο των Βουρβόνων κόμη του Βαντόμ. Παιδιά της ήταν:
* Κάρολος 1489-1537, κόμης, μετά δούκας του Βαντόμ.
* Φραγκίσκος 1491-1545, κόμης του Σαιν-Πολ.
* Λουδοβίκος 1493-1557, 
* Αντουανέτα 1493-1583, παντρεύτηκε τον Κλαύδιο του Οίκου της Λωρραίνης δούκα του Γκιζ.
* Λουίζα 1495-1575, ηγουμένη στο Φοντεβρώ.
* Ιάκωβος 1490-1491, απεβ. νήπιο.

## Πρόγονοι




## Παραπομπές


## Εξωτερικοί σύνδεσμοι
* 

Κατηγορία:Οίκος του Λουξεμβούργου
Κατηγορία:Κόμητες του Σουασόν
Κατηγορία:Πριγκίπισσες της Σαβοΐας
Ιωάννα της Βουρβόνης (1465-1511)

**Ιωάννα των Βουρβόνων του Βαντόμ** (1465 - 1511) από τον Οίκο των Βουρβόνων ήταν κόρη του κόμη του Βαντόμ και με τους γάμους της έγινε πρώτα δούκισσα του Μπουρμπόν, μετά κόμισσα του Ωβέρν και έπειτα βαρόνη του Λα Γκαρντ. Έγινε η εκ μητρός γιαγιά της διάσημης Γαλλίδας βασίλισσας Αικατερίνης των Μεδίκων (1519 - 1589).

## Βιογραφία
Ήταν η τρίτη κόρη του Ιωάννη Η΄ κόμη του Βαντόμ και της Ισαβέλλας του Μπωβώ, κόρης Λουδοβίκου κυρίου του Μπωβώ.

Όταν χήρεψε από τον πρώτο της γάμο, λέγεται ότι ο Κάρολος Η' γοητεύτηκε τόσο πολύ από την Ιωάννα, που ήθελε να την παντρευτεί. Τα σχέδια του Καρόλου Η΄ σταμάτησε η βασιλομήτωρ Καρλόττα της Σαβοΐας, που είχε σκοπό να νυμφεύσει τον γιο της με την πάμπλουτη δούκισσα Άννα, κόρη του Φραγκίσκου Β΄ δούκα της Βρετάνης, η οποία πιο πριν είχε παντρευτεί (1490 - 1491) τον αυτοκράτορα Μαξιμιλιανό Α΄. Ο Ντεσορμώ σχετικά με το συγκεκριμένο περιστατικό σχολίασε ότι η Ιωάννα θα γινόταν βασίλισσα της Γαλλίας, αν η αγάπη νικούσε τα πλούτη.

## Οικογένεια
Παντρεύτηκε πρώτα το 1487 τον Ιωάννη Β΄ των Βουρβόνων κόμη του Βαντόμ (1487) ήδη 61 έτους και δύο φορές χήρος, όταν η ίδια ήταν 22. Αυτός αναζητούσε επειγόντως διάδοχο:
* Λουδοβίκος 1488, απεβ. νήπιο.

Ο Ιωάννης Β΄ απεβίωσε το (1488). Μετά από 7 έτη χηρειας, η Ιωάννα παντρεύτηκε το 1495 τον Ιωάννη Γ΄ κόμη του Ωβέρν και μαζί του έκανε δύο κόρες:
* Άννα 1496-1524, παντρεύτηκε τον Ιωάννη Στιούαρτ δούκα του Όλμπανυ.
* Μαγδαληνή 1498-1519, παντρεύτηκε τον Λαυρέντιο Β΄ των Μεδίκων κυβερνήτη της Φλωρεντίας και δούκα του Ουρμπίνο.

## Πρόγονοι



## Παραπομπές


## Πηγές
*Bingham, Denis (1890). The Marriages of the Bourbons. New York: Scribner and Welford.

Κατηγορία:Οίκος των Βουρβόνων
Κατηγορία:Δούκισσες της Βουρβόνης
Κατηγορία:Γαλλίδες δούκισσες
Σημαία της Μπουρκίνα Φάσο

[δεξιά|μικρογραφία|[Αρχείο:FIAV 111000.svg|20px Λόγος σημαίας: 2:3]]
Η **[[σημαία]] της [[Μπουρκίνα Φάσο]]** αποτελείται από δύο ισομεγέθεις οριζόντιες λωρίδες χρώματος κόκκινου (επάνω) και πράσινου (κάτω), με ένα κίτρινο πεντάκτινο αστέρι στο κέντρο. Τα χρώματα της σημαίας είναι τα δημοφιλή παναφρικανικά χρώματα, που βρίσκονται στη σημαία της Αιθιοπίας. Ωστόσο, το κόκκινο εκπροσωπεί επίσης τη σοσιαλιστική επανάσταση και το πράσινο τον πλούτο της χώρας. Το κίτρινο αστέρι συμβολίζει τον ορυκτό πλούτο της χώρας. .

## Παλιά σημαία
[δεξιά|μικρογραφία|[Αρχείο: FIAV historical.svg|23pxΣημαία της Άνω Βόλτα. Διαστάσεις 2:3]]
Η σημαία της Άνω Βόλτα, όπως ονομαζόταν η χώρα ως το 1984, αποτελούνταν από τρεις οριζόντιες λωρίδες χρώματος μαύρου, λευκού και κόκκινου, που συμβολίζουν αντίστοιχα τους ισάριθμους κυριότερους ποταμούς της αφρικανικής χώρας: τον Μαύρο Βόλτα, το Λευκό Βόλτα και τον Ερυθρό Βόλτα. Η σημαία εκείνη καθιερώθηκε στις 9 Δεκεμβρίου 1959. Παρουσιάζει ομοιότητα με τη σημαία της πάλαι ποτέ Γερμανικής Αυτοκρατορίας (καταργήθηκε το 1918 και αντικαταστάθηκε από την σημερινή γερμανική σημαία).

## Παραπομπές


Μπουρκινα Φασο
Κατηγορία:Εθνικά σύμβολα της Μπουρκίνα Φάσο
Εθνόσημο της Μπουρκίνα Φάσο

thumb|Το εθνόσημο της Μπουρκίνα Φάσο.
Το **[[εθνόσημο]] της [[Μπουρκίνα Φάσο]]** περιέχει έναν θυρεό, που βασίζεται στη σημαία της χώρας.

Πάνω από το θυρεό υπάρχει το όνομα της χώρας και από κάτω το εθνικό ρητό στα γαλλικά: *Unité, Progrès, Justice*, που σημαίνει *Ενότητα, Πρόοδος, Δικαιοσύνη*. Πριν από το 1997 το ρητό της Άνω Βόλτας ήταν το *Unité, Travail, Justice* (*Ενότητα, Εργασία, Δικαιοσύνη*). Το θυρεό βαστούν δύο λευκοί επιβήτορες (βαρβάτα άλογα). Το εθνόσημο αυτό είναι παρόμοιο με το παλαιό εθνόσημο (που είχε η Άνω Βόλτα με τη σημαία της χώρας να έχει αντικαταστήσει τη σημαία της Άνω Βόλτας στη μέση).

## Ιστορικό έμβλημα 1984-1997
left|thumb|Το έμβλημα της περιόδου 1984-1997
Στα παλαιότερα χρόνια κατά την επανάσταση των Μπουρκιναμπέ επί καθεστώτος του Τόμας Σανκάρα ένα άλλο έμβλημα ήταν σε χρήση. Αυτό έδειχνε ένα παραδοσιακό εργαλείο σκαψίματος Νταμπά και ένα Καλάζνικοφ AK-47 με το ρητό *La Patrie ou la Mort, nous vaincrons* (*Πατρίδα ή θάνατος, εμείς θα νικήσουμε.*). 

## Εθνόσημο της Άνω Βόλτα

Το εθνόσημο της Άνω Βόλτα έμοιαζε κάπως με το σημερινό εθνόσημο, με τη διαφορά στο μπλε φόντο του περίκλειστου θυρεού και στα χαραγμένα γράμματα  "RHV" (*République de Haute-Volta*, δηλ. Δημοκρατία της Άνω Βόλτα), ενώ το σύνθημα ήταν *Unité, Travail, Justice* ("Ενότητα, Εργασία, Δικαιοσύνη").
## Εξωτερικοί σύνδεσμοι

* Το εθνόσημο του 1984 
## Παραπομπές


Μπουρκινα
Κατηγορία:Εθνικά σύμβολα της Μπουρκίνα Φάσο
Δυναμική

Η **Δυναμική** αποτελεί ιδιαίτερο κλάδο της Μηχανικής που έχει ως αντικείμενο μελέτης και έρευνας τη κίνηση των σωμάτων υπό την επίδραση δυνάμεων. Σε αντίθεση με τη Κινηματική που εξετάζει την κίνηση των σωμάτων χωρίς την επίδραση δυνάμεων.

Σημαντικότατοι επίσης κλάδοι της Δυναμικής είναι η Υδροδυναμική και η Αεροδυναμική, που συγκροτούν τη «Δυναμική των ρευστών» οι οποίες δεν εξετάζουν μόνο τη ροή των ρευστών κατά είδος, (υγρών και αερίων αντίστοιχα), αλλά και τη συμπεριφορά άλλων σωμάτων που βρίσκονται εντός αυτών. Κατά την αυτή έννοια έρευνας και μελέτης έχουν επίσης αναπτυχθεί παρόμοιοι κλάδοι και σ΄ άλλους χώρους των επιστημών όπως π.χ. η Αστροδυναμική που αποτελεί κλάδο της Αστροφυσικής.

*Σημειώνεται ότι μοναδική επιστήμη της οποίας το αντικείμενο έρευνας και μελέτης είναι να εξετάζει  ταυτόχρονα εκείνα της *Δυναμικής* καθώς και της *Δυναμικής των ρευστών* είναι η Βλητική.

## Σημειώσεις



Κατηγορία:Μηχανική

Δυναμικη
Καπετάν Κόζιακας

Ο **Καπετάν Κόζιακας** (**Θωμάς Πάλλας**, 1917-1949) ήταν ένας από τους πρωτεργάτες της Εθνικής Αντίστασης. Συντέλεσε αποφασιστικά στη δημιουργία της ραχοκοκαλιάς του ΕΑΜ στην Πίνδο.

Διαδραμάτισε σημαντικό ρόλο στην Εθνική Αντίσταση από τις τάξεις του ΕΑΜ-ΕΛΑΣ της Θεσσαλίας, δραστηριοποιούμενος στη Θεσσαλία, στην Ήπειρο και στην Ανατολική Μακεδονία. Είναι από τα πρώτα θύματα της κατάστασης που δημιουργήθηκε μετά τη Συμφωνία της Βάρκιζας.

## Παραπομπές


ΟΘωμας Πάλλας γεννήθηκε(1917) δτην  Κρανιά (ορεινό χωριό) Καλαμπάκας από βράχους γονείς.Η μητέρα του Νίτσα καταγόταν από το διπλανό χωριό Δολιανά (ονομαστό σήμερα το μοναστήρι Δολιανών-Κρανιάς,μετόχι της Ι.Μ. Αγίου Στεφάνου Μετεώρων), η οποία χήρεψε νωρίς και εγκαταστήστε στην Φαρκαδόνα ,όπου και ξαναπαντρέφθη κερδοφορία. Ο Θωμάς Πάλλας αφού ολοκλήρωσε τις εγκυκλιες σπουδές μετέβηκε στη Λάρισα μέχρι να τελειώσει το Γυμνάσιο. 

Κατηγορία:Μέλη του ΕΛΑΣ
Αντριάνα Σκλεναρίκοβα

Η **Αντριάνα Σκλεναρίκοβα ** (Μπρέζνο, Σλοβακία, 17 Σεπτεμβρίου 1971 - ) είναι Σλοβάκα μοντέλο και ηθοποιός.

## Βιογραφία
Γεννήθηκε στις 17 Σεπτεμβρίου 1971 στο Μπρέζνο της Σλοβακίας από τους Μίροσλαβ Σκλεναρίκ και Ζλάτιτσα Σκλεναρίκοβα.

### Καριέρα
Ενώ σπούδαζε ιατρική στην Πράγα, η Σκλεναρίκοβα συμμετείχε σε έναν διαγωνισμό μοντέλων όπου και κέρδισε. Το 1998 προσλήφθηκε ως ένα από τα μοντέλα για την εταιρεία Wonderbra. Στις Ηνωμένες Πολιτείες, υπήρξε μοντέλο της εταιρείας εσωρούχων Victoria Secret.

Το 2005 εμφανίστηκε στο τηλεοπτικό ντοκιμαντέρ του Channel 5 *Bra Wars: Boom or Bust*. Το 2008 συμμετείχε στην σειρά *[[Rendez-vous en terre inconnue]]* η οποία προβλήθηκε από το κανάλι France 2. Την ίδια χρονιά της δόθηκε ένας μικρός ρόλος στην ταινία *[[Ο Αστερίξ στους Ολυμπιακούς Αγώνες (ταινία)|Ο Αστερίξ στους Ολυμπιακούς Αγώνες]]*.

Το 2011 συμμετείχε στον πρώτο κύκλο του γαλλικού *Dancing with the Stars*.

### Προσωπική ζωή
Από το 1994 έως το 1997 η Σκλεναρίκοβα είχε σχέση με τον Άγγλο τραγουδιστή Μικ Χάκναλ. 

Στις 22 Δεκεμβρίου 1998 παντρεύτηκε τον Γάλλο ποδοσφαιριστή Κριστιάν Καρεμπέ, με τον οποίο είχαν σχέση μόλις λίγους μήνες. Χώρισαν το 2011 αλλά το διαζύγιό τους εκδόθηκε επίσημα τον Δεκέμβριο του 2012.

Το 2011 ξεκίνησε τη σχέση τη σχέση της με τον Αρμένιο επιχειρηματία Αράμ Οχανιάν και τον Ιούνιο του 2014 παντρεύτηκαν στο Μαρόκο. Το ζευγάρι απέκτησε μια κόρη, την Νίνα Οχανιάν (2018 - ).

## Φιλμογραφία

[μικρογραφία|260x260εσ|Η Σκλεναρίκοβα με τον πρώην σύζυγό της, Γάλλο ποδοσφαιριστή [Κριστιάν Καρεμπέ]]

### Συμμετοχή
* 2006 : Fort Boyard, France 2
* 2008 : Rendez vous en terre inconnue, France 2
* 2011 : *Génération mannequin, Nrj12*
* 2011 : Danse avec les stars saison 1, Tf1
* 2012 : Miss France 2013, Tf1
* 2013 : Pekin Express, M6
* 2018 : *À l'état sauvage* avec Mike Horn (trek au Népal). M6

### Animation
* *2006 : La Nuit des records* avec Olivier Minne sur France 2
* 2007 : Top Model saison 2 sur M6
* Depuis 2012 : *Les pouvoirs extraordinaires du corps humain* avec Michel Cymes sur France 2
* 2013 : Temps forts du rallye des Gazelles sur M6
* 2013 - 2014 : Pour le meilleur et pour le pire sur M6
* 2015 : Recherche dans l'intérêt des familles sur M6

## Αυτοβιογραφία
* *Je viens d'un pays qui n'existe plus*, εκδόσεις Le Seuil, 2014.

## Βραβεία
* 2009 Βραβείο Vienna Fashion, κατηγορία *Style Icon*

## Παραπομπές

## Εξωτερικοί σύνδεσμοι
* Η Σκλεναρίκοβα στην imdb

* Αντριάνα Καρεμπέ στο Fashion Model Directory 
* Αντριάνα Σκλεναρίκοβα – AskMen.com
* Αντριάνα Καρεμπέ – likeat.me
* "Adriana Sklenarikova Karembeu Profile". *The Fashion Model Directory (FMD)*
* "'Wonderbras are safe' says Adriana". BBC News
* Editorial (26 January 2011). "Bigard, Manoukian et Karembeu dans "Danse avec les stars"" (στα γαλλικά). 7sur7.be
* "Exclusif. Adriana annonce sa séparation à Paris Match (Adriana announces her separation in Paris Match)" (στα γαλλικά). ParisMatch.com
* "Adriana and Christian Karembeu separate". France Today
* "Adriana quitte Christian Karembeu (Adriana leaves Christian Karembeu)"  (in French). France Soir
* "Adriana Karembeu va se marier"  (στα γαλλικά). Le Parisien

Κατηγορία:Σλοβάκοι μοντέλα
Τσικ Γουέμπ

Ο **Τσικ Γουέμπ** (αγγλ.:*Chick Webb*, 10 Φεβρουαρίου 1905, Βαλτιμόρη - 16 Ιουνίου 1939, Βαλτιμόρη), ψευδώνυμο του **Γουίλιαμ Χένρι Γουέμπ**, ήταν Αμερικανός τζαζ μουσικός, ηγέτης και ντράμερ  μιας από τις δημοφιλέστερες μεγάλες ορχήστρες κατά την εποχή της άνθισης του σουίνγκ.

Η ενασχόλησή του με τη μουσική και τα ντραμς ξεκίνησε κατά την εφηβική του ηλικία, παρά το γεγονός πως έπασχε από παιδική φυματίωση που επέφερε παραμόρφωση της σπονδυλικής στήλης του. Το 1924/25 εγκαταστάθηκε στη Νέα Υόρκη όπου σχημάτισε τις πρώτες προσωπικές ορχήστρες, ηχογραφώντας για πρώτη φορά το 1929 με τη *Jungle Band*. Στην ορχήστρα του Γουέμπ συμμετείχαν σημαντικοί τζαζ μουσικοί, όπως ο Μπένι Κάρτερ και ο Τζόνι Χότζες. Στη διάρκεια της δεκαετίας του 1930 πραγματοποίησε εμφανίσεις με τη δεκαμελή ορχήστρα του στο Savoy, φθάνοντας στο μέγιστο της ακμής του κατά την περίοδο 1934-39, ειδικότερα με τη συνοδεία της Έλλα Φιτζέραλντ, η οποία ηγήθηκε της ορχήστρας του Γουέμπ για δύο χρόνια, μετά το θάνατό του. Στα τελευταία χρόνια της σύντομης ζωής του εκτέλεσε αρκετές συνθέσεις του Έντγκαρ Σάμπσον και κέρδισε με την ορχήστρα του σε μουσικούς διαγωνισμούς, συναγωνιζόμενος μουσικούς όπως ο Μπένι Γκούντμαν και ο Κάουντ Μπάσι.

## Ενδεικτική δισκογραφία
**Stomping At The Savoy* (Proper Box, 2006)
**1934-1939 Stompin At The Savoy* (ASV/Living Ea, 2002)
**Spinnin' the Web* (Decca/GRP, 1994)

## Παραπομπές


## Βιβλιογραφία
*Scott Yanow, *Classic Jazz*, Backbeat Books, 2001
* "Webb, Chick." Encyclopædia Britannica. 2007.

Κατηγορία:Τζαζ μουσικοί
Κατηγορία:Ντράμερς
Παροχή

## Ορισμός

Στη μηχανική ρευστών με τον όρο **παροχή** ενός αγωγού, στον οποίο ρέει κάποιο ρευστό, εννοείται είτε ή παροχή μάζας είτε η παροχή όγκου. Συνηθέστερα εννοείται η παροχή όγκου, που είναι ο όγκος ρευστού που διέρχεται από τον αγωγό στη μονάδα του χρόνου. Συνεπώς εξ ορισμού η παροχή (Π) δίνεται από τον μαθηματικό τύπο:\Pi =\frac{d V}{d t}

όπου Π = η *παροχή* (σε m³/sec), V = ο όγκος του ρευστού (σε m³) και t = ο χρόνος διάρκειας της ροής (σε δευτερόλεπτα sec).

Αν θεωρηθεί ότι παρατηρείται ισοπαχής αγωγός σταθερής διατομής F (m2) στον οποίο ρέει ρευστό με ταχύτητα u (m/sec) και Α το σημείο διατομής της έναρξης του χρόνου της παρατήρησης, θα διαπιστωθεί ότι τα μόρια του ρευστού που πέρασαν από το σημείο Α μετά από κάποιον χρόνο t θα βρίσκονται σε άλλο σημείο του αγωγού, έστω σημείο διατομής Β, που θ΄ απέχει από το σημείο Α μια απόσταση s.

Κατά τα γνωστά από τη φυσική, η απόσταση αυτή θα είναι το γινόμενο της ταχύτητας (υ) επί τον χρόνο της παρατήρησης t, δηλαδή s = υ t.

Επίσης η ίδια παρατήρηση υπαγορεύει ότι ο όγκος (V) του ρευστού που πέρασε από το σημείο της διατομής Α είναι το γινόμενο της διατομής επί την παραπάνω απόσταση, δηλαδή V = Α·s ή αντικαθιστώντας το s ο μαθηματικός τύπος γίνεται V = Α υ t.

Έτσι, σύμφωνα με τα προηγούμενα, η παροχή Π του παρατηρούμενου αγωγού θα είναι: Π = V / t, σ΄ αυτό αντικαθιστώντας το V, γίνεται: Π = (A υ t) / t, το οποίο απλοποιείται στον ακόλουθο τύπο της παροχής:

\Pi =\mathbf{A u}

Ο τελευταίος αυτός τύπος υπαγορεύει ότι: "η παροχή ενός αγωγού είναι ίση με το γινόμενο της διατομής του επί τη ταχύτητα ροής".

## Παράδειγμα εφαρμογής
Έστω ότι από έναν αγωγό διαμέτρου 0,5 m ρέει νερό με ταχύτητα 4 m/sec. Αυτό και μόνο σημαίνει ότι η διατομή του αγωγού (**F**) θα είναι:
:F = (π / 4) 0.52, και επειδή Π = Α υ συνάγεται ότι αυτή θα είναι Π = 0,195 m2  4 m/sec = 0,78 m³/sec
*Δηλαδή η παροχή του συγκεκριμένου αγωγού θα είναι 0,78 κυβικά μέτρα ανά δευτερόλεπτο.
*Πρακτικότερα είναι δυνατή η μέτρηση της παροχής ενός υδροσωλήνα συγκεντρώνοντας το εξερχόμενο νερό σε μια δεξαμενή ή δοχείο γνωστής προηγουμένως χωρητικότητας με απλή χρονομέτρηση μέχρι της πλήρωσης αυτού. Έτσι διαιρώντας τον όγκο του συλλεχθέντος νερού διά του χρόνου που διέρρευσε μέχρι πλήρωσης βρίσκεται η παροχή Π κατά τον προαναφερόμενο τύπο Π = V / t.

## Δείτε επίσης
*Ροή των ρευστών
*Ροήμετρο
*Φαινόμενο Βεντούρι
*Μετρητής Βεντούρι (υδρομετρικό όργανο)
*Σωλήνας Πιτότ (υδρομετρικό όργανο)

## Εξωτερικοί σύνδεσμοι

Κατηγορία:Δυναμική ρευστών
Εκτελεστικό

Το **Εκτελεστικό Σώμα** ήταν το ένα από τα δύο Σώματα που συστήθηκαν και αποτέλεσαν την Προσωρινή Διοίκηση της Ελλάδος όπως αυτή θεσπίστηκε στη Α΄ Εθνική Συνέλευση της Επιδαύρου το 1822 η οποία και διακήρυξε την ανεξαρτησία της Ελλάδας.

Το Εκτελεστικό Σώμα ήταν πενταμελές και κατά τους τύπους υπάγονταν στο άλλο Σώμα το Βουλευτικό τις αποφάσεις του οποίου όφειλε να εκτελεί. Ουσιαστικά όμως και καθ΄ όλη τη διάρκεια του Αγώνα αυτό είχε τη πρωτοβουλία και διόριζε τους τότε λεγόμενους μινίστρους, σημερινούς υπουργούς. Η διάρκεια της ισχύος του αρχικά ορίσθηκε ετήσια πλην όμως ουδέποτε τηρήθηκε.

Το 1ο Εκτελεστικό Σώμα, το Εκτελεστικό του 1822, εξέλεξε η Α΄ Εθνική Συνέλευση της Επιδαύρου τον Ιανουάριο του 1822 με πρόεδρο τον Αλέξανδρο Μαυροκορδάτο.

Τον Απρίλιο του 1823, η Β΄ Εθνική Συνέλευση του Άστρους όρισε το Εκτελεστικό του 1823 με πρόεδρο τον Πετρόμπεη Μαυρομιχάλη.

Στις 6 Ιανουαρίου 1824, το Βουλευτικό απέπεμψε την προηγούμενη διοίκηση και διόρισε νέο Εκτελεστικό Σώμα, το Εκτελεστικό του 1824 με πρόεδρο τον Γεώργιο Κουντουριώτη.

Το Εκτελεστικό Σώμα καταργήθηκε όταν η Γ΄ Εθνική Συνέλευση της Επιδαύρου πριν τη διακοπή της λόγω της πτώσης του Μεσολογγίου, αντικατέστησε το Εκτελεστικό Σώμα με την Διοικητική Επιτροπή της Ελλάδος με πρόεδρο τον Ανδρέα Ζαΐμη.

Το 1831, μετά τη δολοφονία του Ιωάννη Καποδίστρια έγινε μια απόπειρα ανασύνταξης του Εκτελεστικού Σώματος στην Δ΄ κατ' επανάληψη Εθνική των Ελλήνων συνέλευση που όμως απέτυχε.

## Παραπομπές


## Δείτε επίσης
* Εκτελεστικό του 1822
* Εκτελεστικό του 1823
* Εκτελεστικό του 1824

Κατηγορία:Πολιτειακοί Θεσμοί της Ελληνικής Επανάστασης του 1821
Κλαυδία της Γαλλίας (1499-1524)

Η **Κλαυδία της Γαλλίας** (*Claude de France*, 13 Οκτωβρίου 1499 – 20 Ιουλίου 1524), κόρη του Λουδοβίκου ΙΒ', κληρονόμησε το δουκάτο της Βρετάνης από τη μητέρα της, Άννα της Βρετάνης, και έγινε βασίλισσα της Γαλλίας ως η πρώτη σύζυγος του Φραγκίσκου Α'.

## Βιογραφικά στοιχεία
Ήταν η μεγαλύτερη κόρη του βασιλιά της Γαλλίας Λουδοβίκου ΙΒ΄ και της Άννας της Βρετάνης. Πρώτη σύζυγος του βασιλιά της Γαλλίας Φραγκίσκου Α΄ και μητέρα του μετέπειτα βασιλιά Ερρίκου Β΄.

Καθώς η μητέρα της πέθανε χωρίς αρσενικούς απογόνους, τα δίκαια της Βρετάνης πέρασαν σε αυτήν. Το 1504, η μητέρα της πέτυχε την ανεξαρτησία της Βρετάνης από το Γαλλικό στέμμα και υποσχέθηκε να δώσει το χέρι της κόρης της Κλαυδίας στον αυτοκράτορα Κάρολο Ε΄, με την υπόσχεση να του δώσει σαν προίκα τα εδάφη της Βρετάνης και της Βουργουνδίας. Οι Γάλλοι ευγενείς όμως δεν ήθελαν τον συγκεκριμένο αρραβώνα, που θα οδηγούσε σε μια παρηκμασμένη Γαλλία, και τον διέλυσαν.

## Σύζυγος του βασιλιά της Γαλλίας Φραγκίσκου Α΄
μικρογραφία|αριστερά|200px|Η βασίλισσα Κλαυδία.

Οι Γάλλοι ευγενείς πίεσαν τον βασιλιά Λουδοβίκο ΙΒ΄ να αρραβωνιάσει την κόρη του με τον Φραγκίσκο, δούκα του Ανγκουλέμ, που θα τον διαδεχόταν σύμφωνα με τον ισχύοντα Σαλικό νόμο. Το 1506, το επτάχρονο κορίτσι αρραβωνιάστηκε τον Φραγκίσκο και το 1514 με τον θάνατο της μητέρας της έγινε δούκισσα της Βρετάνης.

Με τον πρόωρο θάνατο της Κλαυδίας, το 1524, τη διαδέχθηκε στη Βρετάνη ο μεγαλύτερος γιος της, Φραγκίσκος Γ΄ της Βρετάνης, δελφίνος της Γαλλίας (1518 – 1536). Μετά τον θάνατο του Φραγκίσκου τον διαδέχθηκε ο μικρότερος αδελφός του Ερρίκος, μετέπειτα βασιλιάς της Γαλλίας.

Όταν ο σύζυγός της, Φραγκίσκος, έγινε βασιλιάς το 1515, δύο από τις κυρίες της αυλής ήταν οι Αγγλίδες Μαρία και Άννα Μπολέιν. Η Μαρία έγινε ερωμένη του βασιλιά, ενώ η Άννα ήταν επίσημη διερμηνέας απέναντι στους Άγγλους επισκέπτες, αλλά επέστρεψε στην Αγγλία το 1521 προκειμένου να γίνει βασίλισσα.

Η Κλαυδία ξόδεψε όλη τη ζωή της σε εγκυμοσύνες, ενώ κρατούσε αυστηρούς ηθικούς κανόνες στην οικογένειά της.

## Πρόγονοι





## Παραπομπές


Κατηγορία:Βασίλισσες και Αυτοκράτειρες της Γαλλίας
Κατηγορία:Δούκισσες της Βρετάνης
Κατηγορία:Οίκος των Βαλουά
Κατηγορία:Δούκισσες του Μιλάνου
Κατηγορία:Γαλλίδες δούκισσες
Αλέξανδρος (Όπερα)

Ο **Αλέξανδρος** (**Μέγας Αλέξανδρος**) (HWV 21) είναι μια όπερα, γραμμένη από τον Γκέοργκ Φρίντριχ Χαίντελ το 1726, οπότε και ανέβηκε στο Λονδίνο. Η ιστορία βασίζεται στην περιπλάνηση του Μεγάλου Αλεξάνδρου στην Ινδία. 

## Ρόλοι

## Παραπομπές


Κατηγορία:Όπερες στην ιταλική γλώσσα
Κατηγορία:Όπερες του Γκέοργκ Φρίντριχ Χαίντελ
Πολιτική Άνοιξη

Η **Πολιτική Άνοιξη** (**ΠΟΛ.ΑΝ.**) ήταν ελληνικό πολιτικό κόμμα, που ιδρύθηκε τον Ιούνιο του 1993 από τον Αντώνη Σαμαρά. Κατά τον καθηγητή πολιτικών επιστημών Θανάση Διαμαντόπουλο, αποτελούσε ένα προσωποπαγές κόμμα. 

Πριν από τις ευρωεκλογές του 2004, ο Σαμαράς και αρκετά στελέχη του κόμματος επέστρεψαν στη Νέα Δημοκρατία.

## Ιστορικό
Το κόμμα συγκροτήθηκε αφότου ο Αντώνης Σαμαράς αποχώρησε από το κόμμα της Νέας Δημοκρατίας όταν αποπέμφθηκε από υπουργός Εξωτερικών. Ο Σαμαράς θεωρείτο υπερασπιστής της σκληρής γραμμής ως προς την Πρώην Γιουγκοσλαβική Δημοκρατία της Μακεδονίας και την Τουρκία. Η Πολιτική Άνοιξη προσδιορίστηκε ως ένα μονοθεματικό κόμμα, με έμφαση στο Μακεδονικό ονοματολογικό ζήτημα.

Εμπνευστής του ονόματος του κόμματος ήταν ο Οδυσσέας Ελύτης, όπως είχε δηλώσει σε συνέντευξή του ο Αντώνης Σαμαράς. Η Πολιτική Άνοιξη αναδείχθηκε τρίτη σε μέγεθος κοινοβουλευτική δύναμη με ποσοστό 4,88% στις εθνικές εκλογές του 1993, κερδίζοντας δέκα έδρες στο Κοινοβούλιο. Στις ευρωεκλογές του 1994 έλαβε 8,70% και δύο έδρες. Στην εκλογή Προέδρου της Δημοκρατίας το 1995, η Πολιτική Άνοιξη πρότεινε τον Κωστή Στεφανόπουλο, πρόεδρο της Δημοκρατικής Ανανέωσης, υποψηφιότητα που στηρίχθηκε και από το ΠΑΣΟΚ. Τον Αύγουστο του 1996, η Δημοκρατική Ανανέωση προσχώρησε στην Πολιτική Άνοιξη.

Η πτώση των εκλογικών ποσοστών άρχισε στις εθνικές εκλογές του 1996, όταν έλαβε 2,94% (ακριβώς κάτω από το εθνικό κατώτατο όριο 3%) και, κατά συνέπεια, δεν εξασφάλισε έδρα στο Κοινοβούλιο. Συμμετείχε και στις ευρωεκλογές το 1999, όπου έλαβε 2,30% το οποίο ήταν και πάλι κάτω από το κατώτατο όριο που θα εξασφάλιζε εκπροσώπηση.

Η Πολιτική Άνοιξη δεν συμμετείχε στις εκλογές του 2000 και  στις εκλογές του 2004 υποστήριξε δημόσια μέσω του προέδρου της Αντώνη Σαμαρά τη Νέα Δημοκρατία ενώ το 2004 ανακοινώθηκε η οριστική αναστολή της λειτουργίας του κόμματος. Πριν από τις ευρωεκλογές του 2004, ο Σαμαράς και αρκετά στελέχη του κόμματος επέστρεψαν στη Νέα Δημοκρατία.

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Βουλευτές της Πολιτικής Άνοιξης

*Στις 23/05/1994 ο Ευστάθιος Γιώτας αντικατέστησε τον Νικήτα Κακλαμάνη, ύστερα από παραίτηση του τελευταίου. 
*Στις 5/8/1994 ο Χρήστος Καλαϊτζίδης εκλεγμένος με τη ΝΔ στις Σέρρες προσχώρησε στην Πολιτική Άνοιξη.

## Παραπομπές


## Βιβλιογραφία

*
*

Κατηγορία:Πρώην πολιτικά κόμματα στην Ελλάδα
Αριάδνη στη Νάξο (Στράους)

Η ***Αριάδνη στη Νάξο*** και παλαιότερα ***Ἀριάδνη ἐν Νάξῳ*** (γερμ.: *Ariadne auf Naxos*) είναι όπερα του Ρίχαρντ Στράους με γερμανικό λιμπρέτο του Ούγκο φον Χόφμανσταλ. Πρωτοπαρουσιάστηκε στη Στουτγάρδη, στις 25 Οκτωβρίου 1912. Η υπόθεση της όπερας είναι βασισμένη στον αρχαίο ελληνικό μύθο της Αριάδνης και του Διόνυσου.

## Ρόλοι
* Αριάδνη (σοπράνο)
* Βάκχος (τενόρος)
* Ζερμπινέτα (σοπράνο κολορατούρα)
* Αρλεκίνος (βαρύτονος)
* Σκαραμούκιο (τενόρος)
* Τρουφαλντίνο (μπάσος)
* Μπριγκέλα (τενόρος)
* Ναϊάς (σοπράνο)
* Δρυάς (κοντράλτο)
* Ηχώ (σοπράνο)

## Υπόθεση
Η όπερα εκτυλίσσεται στο σπίτι του πιο πλούσιου κατοίκου της Βιέννης, όπου έχουν καταφθάσει δύο ομάδες μουσικών. Όλο το πρώτο μέρος εκτυλίσσεται στα παρασκήνια και αναφέρεται στις πρόβες για το ανέβασμα δύο ταυτόχρονων παραστάσεων.

Το δεύτερο μέρος αναφέρεται στην ίδια την Αριάδνη, την οποία έχει εγκαταλείψει ο Θησέας στη Νάξο. Η Ζερμπινέτα και τέσσερις φίλες της πηγαίνουν στην Αριάδνη προσπαθώντας μάταια να της φτιάξουν το κέφι και να την κάνουν να ξεχάσει τον Θησέα βρίσκοντας κάποιον άλλο.

Οι τρεις νύμφες (Ναϊάς, Δρυάς και Ηχώ) ανακοινώνουν την άφιξη του θεού Διόνυσου στο νησί. Ο Διόνυσος ερωτεύεται κεραυνοβόλα την Αριάδνη και της υπόσχεται να την ανεβάσει στους ουρανούς ως αστερισμό.

## Τιμήσεις

## Παραπομπές


## Εξωτερικοί σύνδεσμοι
* 

Κατηγορία:Όπερες του Ρίχαρντ Στράους
Κατηγορία:Όπερες στη γερμανική γλώσσα
Έρνεστ Μπάι Κορόμα

Ο **Έρνεστ Μπάι Κορόμα** (*Ernest Bai Koroma*, γενν. 1953) ήταν ο Πρόεδρος της Σιέρα Λεόνε από το 2007 ως το 2018. Είναι αρχηγός του Κογκρέσου για Όλο το Λαό, στα αγγλικά All People's Congress (APC). Μέχρι να εκλεγεί πρόεδρος, ήταν αρχηγός της αξιωματικής αντιπολίτευσης.

## Βιογραφία
### Πρώτα χρόνια
Γεννήθηκε στις 2 Οκτωβρίου 1953 στο Μακένι της επαρχίας Μπομπάλι, στα βόρεια της χώρας. Αποφοίτησε από το Πανεπιστήμιο της χώρας του το 1976. Στη συνέχεια εργάστηκε στην Εθνική Ασφαλιστική Εταιρεία, ως το 2002 και σταδιοδρόμησε ως επιχειρηματίας. Είναι παντρεμένος με τη βιοχημικό Σία Κορόμα και έχουν δύο παιδιά.

## Πολιτική σταδιοδρομία
Ο Κορόμα εξελέγη ηγέτης του APC στις 24 Μαρτίου 2002, στη διάρκεια του συνεδρίου του κόμματος, χωρίς αντίπαλο, με 370 υπέρ και 12 κατά . Την ίδια χρονιά, εκπροσώπησε το κόμμα στις προεδρικές και βουλευτικές εκλογές. Με 22,3% των ψήφων, έχασε τις προεδρικές εκλογές από τον Αχμάντ Τετζάν Κάμπαχ από το Κόμμα του Λαού της Σιέρα Λεόνε, (SLPP), ο οποίος κέρδισε γύρω στο 70% . Στις βουλευτικές ο Κορόμα εξελέγη βουλευτής στη γενέτειρά του.

Τον Ιούνιο του 2005 καθαιρέθηκε από την προεδρία του κόμματός του με απόφαση του Ανωτάτου Διακστηρίου αλλά επαναφέρθηκε στη θέση το Σεπτέμβριο της ίδιας χρονιάς. Στις 23 Ιουλίου 2007, ένοπλοι άνδρες αποπειράθηκαν να εισέλθουν στο διαμέρισμα του ξενοδοχείου του, σε μια πιθανή δολοφονική απόπειρα εναντίον του πολιτικού . Σύμφωνα όμως με άλλη εκδοχή, δεν υπήρξε καμία δολοφονική απόπειρα.

Στον πρώτο γύρο των προεδρικών εκλογών του 2007 στις 11 Αυγούστου ο Κορόμα πήρε 44,3% έναντι 38,3% για τον υποψήφιο του κυβερνώντος κόμματος SLPP, Σολομόν Μπερέουα. Ωστόσο, χρειάστηκε να διεξαχθεί και δεύτερος γύρος, στις 8 Σεπτεμβρίου.

Στις 17 Σεπτεμβρίου η Εθνική Εφορευτική Επιτροπή ανακήρυξε τον Κορόμα νικητή του τελικού γύρου των προεδρικών εκλογών, με 54,6% των ψήφων, παρ' όλο που το SLPP αμφισβήτησε τα αποτελέσματα. Ο Κορόμα ορκίστηκε πρόεδρος την ίδια ημέρα, σε τελετή που παρακολούθησαν τόσο ο Κάμπαχ όσο και ο Μπερέουα.

Ο Κορόμα επανεξελέγη πρόεδρος με ποσοστό 58,7% των ψήφων κερδίζοντας τις γενικές εκλογές στις 17 Νοεμβρίου 2012.
Το Παλλαϊκό Κογκρέσο (APC) κέρδισε 67 έδρες επί συνόλου 112 εκλεγμένων εδρών στο Κοινοβούλιο.

Τον Δεκέμβριο του 2023, ο Ernest Bay Koroma τέθηκε σε κατ' οίκον περιορισμό μετά από δύο ημέρες ανάκρισης μετά από γεγονότα που συνέβησαν στις 26 Νοεμβρίου 2023 κατά τη διάρκεια διαδηλώσεων, που περιγράφηκαν ως απόπειρα πραξικοπήματος από τις αρχές της Σιέρα Λεόνε.https://www.jeuneafrique.com/1513130/politique/au-sierra-leone-ernest-bai-koroma-assigne-a-residence/.

## Εξωτερικοί σύνδεσμοι

* Προφίλ του πολιτικού

## Παραπομπές


Κατηγορία:Πρόεδροι της Σιέρα Λεόνε
Προραφαηλίτες

Οι **προραφαηλίτες**, γνωστοί και ως η «αδελφότητα των Προραφαηλιτών», ήταν μία ομάδα κυρίως Άγγλων ζωγράφων (Ροσέτι, Χαντ, Μίλαι, Μπερν-Τζόουνς, Σπαρτάλη) που ιδρύθηκε το 1848 με αίτημα την ανανέωση της ζωγραφικής μέσω της μίμησης Ιταλών ζωγράφων, προγενέστερων του Ραφαήλ. 

Η κίνησή τους γνώρισε μεγάλες αντιδράσεις από το κατεστημένο της εποχής.

## Ενδεικτικά έργα

Κατηγορία:Ζωγραφική
*
Κατηγορία:Ραφαήλ
Απόλλων και Υάκινθος (Μότσαρτ)

Η όπερα **Απόλλων και Υάκινθος** (λατινικά: *Apollo et Hyacinthus*) γράφτηκε το 1767 από τον Βόλφγκανγκ Αμαντέους Μότσαρτ, όταν αυτός ήταν 11 ετών και αποτελείται από τρεις πράξεις. Το θέμα της όπερας είναι βασισμένο σε έναν αρχαίο ελληνικό μύθο, όπως αυτός παρουσιάστηκε από το λατίνο ποιητή Οβίδιο στο αριστούργημά του *Μεταμορφώσεις*. Το λιμπρέτο έχει γράψει ο Ρούφινους Βιντλ. Η πρώτη παρουσίαση της όπερας έλαβε χώρα στις 13 Μαΐου 1767, στην Αίθουσα Τελετών του Πανεπιστημίου του Σάλτσμπουργκ.

## Ο μύθος
Σύμφωνα με τον μύθο, ο Υάκινθος, πρίγκηπας της Σπάρτης, πέθανε σε ατύχημα, χτυπημένος στο κεφάλι από ένα δίσκο που εκσφενδόνισε ο ερωτευμένος μαζί του θεός Απόλλωνας. Σύμφωνα με τον μύθο, υπεύθυνος για τον θάνατο του Υάκινθου είναι ο Ζέφυρος, ο θεός που αντιπροσώπευε τον δυτικό άνεμο, ο οποίος έριξε το δίσκο επίτηδες για να σκοτώσει τον Υάκινθο, επειδή ζήλευε τη σχέση του ωραίου νεαρού με τον θεό Απόλλωνα. Μετά τον θάνατό του, ο Απόλλωνας μεταμόρφωσε τον αδικοχαμένο Υάκινθο σε άνθος χρησιμοποιώντας το χυμένο αίμα του.

## Ρόλοι
* Οίβαλος, βασιλιάς της Σπάρτης (τενόρος)
* Μελία, κόρη του Οίβαλου (σοπράνο)
* Υάκινθος, γιος του Οίβαλου (σοπράνο)
* Απόλλων (άλτο)
* Ζέφυρος, φίλος του Υάκινθου (σοπράνο)
* πρωθιερέας του Απόλλωνα (μπάσος)
* ιερέας του Απόλλωνα (μπάσος)

## Παραπομπές


Κατηγορία:Όπερες του Βόλφγκανγκ Αμαντέους Μότσαρτ
Κατηγορία:Όπερες στη λατινική γλώσσα
Κατηγορία:Απόλλων
Ουίλιαμ Κρουκς

Ο σερ **Ουίλλιαμ Κρουκς** (William Crookes, 17 Ιουνίου 1832 – 4 Απριλίου 1919), Μέλος του Τάγματος της Αξίας, Μέλος της Βασιλικής Εταιρείας ήταν Άγγλος χημικός και φυσικός, ειδικός στη φασματοσκοπία, καθηγητής του Βασιλικού Κολλεγίου Χημείας (Royal College of Chemistry) και οπαδός του πνευματισμού.  

Το 1861 ο Κρουκς ανακάλυψε το στοιχείο θάλλιο. Πιο συγκεκριμένα, εκείνη την περίοδο πειραματιζόταν με μεταλλεύματα σεληνίου. Ανέλυσε ένα τέτοιο μετάλλευμα, που όταν το θέρμαινε παρουσιάζοταν στο φάσμα του μια έντονη πράσινη γραμμή, η οποία δεν εμφανιζόταν σε κανένα γνωστό στοιχείο.

Το 1895 ήταν ο πρώτος που ταυτοποίησε το πρώτο γνωστό δείγμα ηλίου. Επίσης εφηύρε το επονομαζόμενο «Ραδιόμετρο του Κρουκς», ένα είδος λαμπτήρα με ελάσματα, τα οποία παρείχαν με την περιστροφή τους μία ένδειξη ποσοτικής μέτρησης της έντασης της ηλεκτρομαγνητικής ακτινοβολίας καθώς και τους "Σωλήνες του Κρουκς".

Προς το τέλος της ζωής του, ο Κρουκς εκτιμήθηκε ως «εξαιρετικός πειραματιστής», γνωστός για την πρωτοτυπία των ερευνών του στη φυσική και τη χημεία. Το 1897 του αποδόθηκε ο τίτλος τιμής του Ιππότη.

## Παραπομπές


## Εξωτερικοί σύνδεσμοι
*Έργα του Κρούκς στα αγγλικά:*
*
*Crookes, William. 1870. "Spiritualism Viewed by the Light of Modern Science." *Quarterly Journal of Science.* July 1870.  
*Crookes, William. 1874. "Notes of an Enquiry into the Phenomena called Spiritual during the Years 1870-1873." *Quarterly Journal of Science.* January 1874.
*Crookes, William. Harpers Brothers, London & New York, 1909. Diamonds: on treatments, physical and chemical properties of loose diamonds 

Κατηγορία:Άγγλοι φυσικοί
Κατηγορία:Άγγλοι χημικοί
Κατηγορία:Χημικοί του 20ού αιώνα
Κατηγορία:Χημικοί του 19ου αιώνα
Υάκινθος

Η λέξη **Υάκινθος** μπορεί να αναφέρεται, μεταξύ άλλων, σε ένα από τα ακόλουθα:

## Πρόσωπα
* Στο μυθικό πρόσωπο Υάκινθος
* Στον Υάκινθο, μάρτυρα κουβικουλάριο, η Ορθόδοξη Εκκλησία και η Καθολική Εκκλησία τιμούν τη μνήμη του στις 3 Ιουλίου
* Στον Υάκινθο, μάρτυρα εν Αμάστριδι, η Ορθόδοξη Εκκλησία τιμά τη μνήμη του στις 18 Ιουλίου
* Στον Υάκινθο, οσιομάρτυρα, τον συν τη Ευγενία, η Ορθόδοξη Εκκλησία τιμά τη μνήμη του στις 24 Δεκεμβρίου

## Όνομα βαφτιστικό
Υάκινθος (όνομα)

## Φυτά
* Στο άνθος υάκινθος
Κουρέας της Βαγδάτης (Κορνέλιους)

Ο **Κουρέας της Βαγδάτης** (γερμαν.: *Der Barbier von Bagdad*) είναι μια κωμική όπερα σε δύο πράξεις του Πέτερ Κορνέλιους, οποίος έγραψε και το λιμπρέτο της. Η υπόθεσή της είναι βασισμένη σε μια ιστορία από τις Χίλιες και Μία Νύχτες. Πρόκειται για την πρώτη από τις τρεις όπερες του Κορνέλιους, η οποία πρωτοπαρουσιάστηκε στη Βαϊμάρη, στις 15 Δεκεμβρίου 1858.

## Ρόλοι
* Νουρεντίν (τενόρος)
* Μποστάνα (μέτζο σοπράνο)
* Αμπντούλ Χασάν Αλί Εμπν Μπεκάρ, κουρέας (βαρύτονος)
* Μαρτζιάνα (σοπράνο)
* Μπάμπα Μουσταφά, καδής (τενόρος)
* χαλίφης (βαρύτονος)

## Υπόθεση
Πρωταγωνιστής της όπερας είναι ο Νουρεντίν, ο οποίος είναι ερωτευμένος με τη Μαρτζιάνα, κόρη του καδή. Η Μποστάνα, συγγενής του καδή που εγκρίνει τον Νουρεντίν, τον βοηθά να γίνει ευπαρουσίαστος, για να πλησιάσει τη Μαρτζιάνα. Για τον σκοπό αυτό, επιστρατεύεται ένας κουρέας, ο Αμπντούλ Χασάν, ο οποίος αναλαμβάνει να υποστηρίξει τους δύο ερωτευμένους νέους.

Στο μεταξύ, ο πατέρας της Μαρτζιάνα, που την προξενεύει σε κάποιον πλούσιο φίλο του, φεύγει από το σπίτι. Ο Νουρεντίν αρπάζει την ευκαιρία και επισκέπτεται τη Μαρτζιάνα στο γυναικωνίτη του σπιτιού. 

## Παραπομπές


Κατηγορία:Όπερες
Κατηγορία:Αραβικά παραμύθια
Ελληνικές ευρωεκλογές 1999

Οι **Ευρωεκλογές 1999** διεξήχθησαν την Κυριακή 13 Ιουνίου 1999, ταυτόχρονα με τα υπόλοιπα δεκατέσσερα κράτη μέλη της Ευρωπαϊκής Ένωσης. Το εκλογικό σύστημα ήταν η απλή αναλογική, με τη διαδικασία της λίστας και ελάχιστο ποσοστό 3% για την είσοδο στο Ευρωπαϊκό Κοινοβούλιο. Η αποτυχία της Πολιτικής Άνοιξης να εισέλθει σε αυτό σήμανε ουσιαστικά και το τέλος της στο πολιτικό σκηνικό.

Η αποχή έφτασε το 29,75%.

## Αποτελέσματα

### Τα μεγαλύτερα και μικρότερα ποσοστά ανά κόμμα

### Οι εκλεγμένοι ευρωβουλευτές

1 Η Μαριέττα Γιαννάκου αντικαταστάθηκε από τον Σταύρο Ξαρχάκο τον Σεπτέμβριο του 2000.
2 Ο Πέτρος Ευθυμίου αντικαταστάθηκε από την επιλαχούσα στο ευρωψηφοδέλτιο, Μυρσίνη Ζορμπά τον Απρίλιο του 2000.
3 Ο Γιάννης Θεωνάς αντικαταστάθηκε από τον Γιάννη Πατάκη τον Ιανουάριο του 2001.

## Παραπομπές


## Πηγές
*Εφημερίδα *Το Ποντίκι*, Τετάρτη 16 Ιουνίου 1999, σελίδες 13 - 28
*Ευρωεκλογές 1999, Υπουργείο Εσωτερικών
*Έλληνες Ευρωβουλευτές από το in.gr
*Με μικρές εκπλήξεις το ευρωψηφοδέλτιο του ΠΑΣΟΚ-Εφημερίδα Τα Νέα, 15 Μαΐου 1999

1999
Κατηγορία:Εκλογές του 1999
Γιώργος Βλάχος

Με τον όνομα **Γεώργιος** η **Γιώργος Βλάχος** μπορεί να αναφέρεται:
* Ο Γεώργιος Βλάχος (δικηγόρος) (γ. 1873), δικηγόρος και βουλευτής Λαρίσης
* ο Γιώργος Βλάχος (ποδοσφαιριστής) (γ. 1948)
* ο Γιώργος Βλάχος (πολιτικός) (γ. 1953), βουλευτής και υφυπουργός
* ο Γιώργος Γ. Βλάχος (γ. 1948), συγγραφέας και μελετητής κόμικς
* ο Γεώργιος Βλάχος (δημοσιογράφος) (1886-1951), εκδότης και δημοσιογράφος
* ο Γεώργιος Βλάχος (ακαδημαϊκός) (1912-1996), πρόεδρος της Ακαδημίας Αθηνών και πρύτανης του Παντείου Πανεπιστημίου
* ο Μητροπολίτης Ναυπάκτου και Αγίου Βλασίου Ιερόθεος Βλάχος (γ. 1945, κατά κόσμον Γεώργιος Βλάχος)
Παναγία η Μαχαιριώτισσα

Η **Παναγία η Μαχαιριώτισσα** είναι μια θαυματουργός εικόνα της Παναγίας που ευρίσκεται στην Ιερά Μονή Παναγίας του Μαχαιρά στην Κύπρο. Με την εν λόγω εικόνα συνδέεται ιστορικά και πνευματικά και η Ιερά Μονή, η οποία οφείλει και το όνομά της στην ιστορία της εικόνας.

## Η Εικόνα
thumb|Η Παναγία η Μαχαιριώτισσα

Αυτή η εικόνα θεωρείται μία από τις 70 εικόνες της Παναγίας που αγιογράφησε ο Απόστολος Λουκάς και τον τότε καιρό βρισκόταν πάνω από την Αγία Σορό, δηλαδή την αγία Έσθητα (φόρεμα) και την αγία Ζώνη της Θεοτόκου, στον ναό της Παναγίας στις Βλαχέρνες . Αυτό ενισχύεται από την επιγραφή «Αγιοσορίτισσα» πάνω στην εικόνα, η οποία μεταλλάχθηκε αργότερα σε «Μαχαιριώτισσα». Σύμφωνα με μια προφορική παράδοση, κατά τον καιρό της Εικονομαχίας (716-843 μ.Χ.) ένας ασκητής έφερε στην Κύπρο από την Κωνσταντινούπολη την εικόνα της Παναγίας της Αγιοσορίτισσας, και εγκαταστάθηκε σε μια σπηλιά στην τοποθεσία που βρίσκεται σήμερα το μοναστήρι. Μετά την κοίμηση του ασκητού η εικόνα ξεχάστηκε και βάτοι κάλυψαν την είσοδο της σπηλιάς μέχρι τον 12° αιώνα, όταν η Παναγία με θαυματουργικό τρόπο έδωσε ένα μαχαίρι στους οσίους ασκητές Νεόφυτο και Ιγνάτιο, για να κόψουν τους βάτους και έτσι να βρουν την εικόνα. Όταν ο όσιος Νεόφυτος κοιμήθηκε, κοντά στον Ιγνάτιο προσήλθε ένας άλλος γηραιός μοναχός, ο Προκόπιος. Οι δύο αυτοί πατέρες αποφάσισαν, όταν η αδελφότητα έγινε πολυπληθής, να ανεγείρουν μοναστήρι, το όποιο θα λειτουργούσε σύμφωνα με το κοινοβιακό πρότυπο που ακολουθούσαν τα μεγάλα μοναστικά κέντρα της εποχής. 

## Η Μονή

Η Ιερά, Βασιλική και Σταυροπηγιακή Μονή της Παναγίας του Μαχαιρά, βρίσκεται στο ανατολικό άκρο της οροσειράς του Τροόδους κοντά στην κορυφή Κιόνια (1423 μ.), σε υψόμετρο 870 μέτρων. Είναι κτισμένη σε μια όμορφη, κατάφυτη από πεύκα βουνοπλαγιά, που καταλήγει στον χείμαρρο Πεδιαίο. Ονομάζεται βασιλική γιατί κτίσθηκε με βασιλική βοήθεια, και σταυροπηγιακή, γιατί κατέστη εκκλησιαστικά αυτοδιοίκητη, πράγμα το όποιο συμβολίζεται με την τοποθέτηση σταυρού στα θεμέλια της. Η Μονή είναι αφιερωμένη στην Παναγία και πανηγυρίζει στα Εισόδια της Θεοτόκου στις 21 Νοεμβρίου. 

Μαχαιριωτισσα
Κατηγορία:Εικόνες (Χριστιανισμός)
Κόμμα

Με την λέξη **κόμμα** μπορεί να εννοείται:

*Πολιτικό κόμμα
*Κόμμα (στίξη)

Δείτε επίσης:
*Ιωάννειο κόμμα
Σημαία του Μπρουνέι

[right|thumb|250px|[Αρχείο:FIAV 110100.svg|23px Λόγος σημαίας: 1:2]]
[right|thumb|250px|[Αρχείο:FIAV 001000.svg|23px Σημαία των Ενόπλων Δυνάμεων, λόγος: 2:3]]
[right|thumb|250px|[Αρχείο:FIAV 000001.svg|23px Ναυτικό έμβλημα, λόγος: 1:2]]
Η **εθνική [[σημαία]] του [[Μπρουνέι]]** καθιερώθηκε στις 29 Σεπτεμβρίου του 1959, όταν η χώρα ήταν βρετανικό προτεκτοράτο και παρέμεινε όταν το Μπρουνέι έγινε ανεξάρτητο την Πρωτοχρονιά του 1984 με την ονομασία *Μπρουνέι Νταρουσαλάμ* (*Κράτος του Μπρουνέι*, *Κατοικία της Ειρήνης*). Η σημαία έχει το εθνόσημο της χώρας στο κέντρο, σε κίτρινο φόντο. Το φόντο διακόπτεται από μαύρες και λευκές διαγώνιες λωρίδες,παρά το γεγονός ότι λέγονται επίσημα παραλληλόγραμμα.

Το εθνόσημο έχει την ημισέληνο, που συμβολίζει το Ισλάμ ενωμένη με μια ομπρέλα για τον ήλιο, σύμβολο της μοναρχίας και δύο γάντια στις εκατέρωθεν πλευρές. Πάνω στην ημισέληνο σε κορδέλα υπάρχουν στα αραβικά οι επιγραφές, που γράφουν *Κράτος του Μπρουνέι*, *Κατοικία της Ειρήνης* και το εθνικό ρητό της χώρας, «Πάντα στην υπηρεσία με τη βοήθεια του Θεού».

Στη Νοτιοανατολική Ασία, το κίτρινο αποτελεί παραδοσιακά το χρώμα της βασιλικής οικογένειας. Το κίτρινο φόντο χρησιμοποιείται επίσης στη σημαία του Προέδρου της Ινδονησίας και στα βασιλικά εμβλήματα σε Μαλαισία και Ταϊλάνδη.

## Εξωτερικοί σύνδεσμοι

* Περιγραφή σημαίας από την επίσημη ιστοσελίδα της κυβέρνησης

Μπρουνέι
Κατηγορία:Εθνικά σύμβολα του Μπρουνέι
Εθνόσημο του Μπρουνέι

thumb|Οικόσημο του Μπρουνέι|right

Το **εθνόσημο του Μπρουνέι** εμφανίζεται κυρίως στη σημαία του Μπρουνέι που είναι εξ ολοκλήρου ερυθρό. Η αρχική του καθιέρωση έγινε το 1932. Υπάρχουν πέντε κύρια στοιχεία στο εθνόσημο, σύμφωνα με την επίσημη ιστοσελίδα της κυβέρνησης. Αυτά είναι η βασιλική σημαία, η βασιλική ομπρέλα για τον ήλιο, οι οριζόντια αναπεταμένες πτέρυγες, οι ικετευτικές χείρες και η αντεστραμένη ημισέληνος. Πάνω στην ημισέληνο, που αποτελεί σύμβολο του Ισλάμ, φέρονται με χρυσά γράμματα οι λέξεις (στα αραβικά) ""Πάντα στην υπηρεσία με τη βοήθεια του Θεού" (το εθνικό ρητό της χώρας). Κάτω από αυτό φέρεται ταινία με την ονομασία της χώρας στα αραβικά επίσης με χρυσά γράμματα "Brunei Darussalam" που σημαίνει *Μπρουνέι, Γη της Ειρήνης*.

Οι πτέρυγες συμβολίζουν την προστασία της δικαιοσύνης και της ειρήνης. Κάτω από αυτές υπάρχει η μουσουλμανική ημισέληνος, καθώς το Ισλάμ είναι η κυρίαρχη θρησκεία στο Μπρουνέι. Τα χέρια της ικεσίας που φέρονται αντιτακτά της ημισελήνου υπενθυμίζουν αφενός μεν το ρητό, αλλά και κατ΄ επέκταση το καθήκον της κυβέρνησης να προστατεύει το λαό.

## Εξωτερικοί σύνδεσμοι

* Επίσημος κυβερνητικός ιστότοπος

Μπρουνέι
Κατηγορία:Εθνικά σύμβολα του Μπρουνέι
Κύλινδρος γραφομηχανής

Ο κύλινδρος πάνω στον οποίο τοποθετούνταν το χαρτί. Λέγεται και *σαριό* από
την γαλλική λέξη chariot.

Στις γραφομηχανές αρχικά υπήρχε μοχλός για την επιστροφή του κυλίνδρου ώστε
να ξεκινήσει μια νέα γραμμή. Από το 1960 και μετά προστέθηκε και αυτόματο 
κουμπί πάνω στο πληκτρολόγιο που επιτελούσε αυτή την λειτουργία.
Το κουμπί αυτό ήταν ο πρόδρομος του πλήκτρου στα πληκτρολόγια των ηλεκτρονικών υπολογιστών που είναι γνωστό στις μέρες μας σαν enter.

Κατηγορία:Υλικά και όργανα γραφής
Φραγκίσκος Β΄ της Βρετάνης

Ο **Φραγκίσκος Β΄** (*François II de Bretagne*, 23 Ιουνίου 1435 – 9 Σεπτεμβρίου 1488) από τον Οίκο του Ντρε-Μονφόρ ήταν δούκας της Βρετάνης από το 1458 έως το 1488.

## Βιογραφικά στοιχεία
Ήταν ο μόνος γιος του Ριχάρδου κόμη του Μονφόρ και της Μαργαρίτας των Βαλουά, κόρης του Λουδοβίκου Α΄ δούκα της Ορλεάνης. Ήταν ανιψιός των Ιωάννη Ε΄ και Αρθούρου Γ΄, δουκών της Βρετάνης, και ο τελευταίος δούκας της από τον κλάδο των Καπετιδών-Ντρε. 

Η ζωή του χαρακτηρίζεται από συνεχείς συγκρούσεις με τον Λουδοβίκο ΙΑ΄ της Γαλλίας και τον γιο του, Κάρολο Η΄.

## Αγώνες του κατά της Γαλλίας
Στη μάχη του Μπόσγουορθ, έστειλε στρατεύματα προς υπεράσπιση του Άγγλου βασιλιά Ερρίκου Ζ΄. Κατά τη διάρκεια της ανηλικότητας του βασιλιά της Γαλλίας Καρόλου Η΄, συμμάχησε με τον δούκα της Ορλεάνης και τον δούκα του Ανγκουλέμ κατά της αντιβασιλείας της Άννας της Γαλλίας. Παρεμβαίνοντας συνέχεια στη Γαλλική πολιτική, παραμέρισε τις φροντίδες του δικού του δουκάτου. Οι αυταρχικές μέθοδοι του πρωθυπουργού του, Γουλιέλμου Σωβέν, έφεραν εξέγερση στο δουκάτο, υποκινούμενη από την αντιβασίλισσα Άννα. Οι παραδοσιακοί του σύμμαχοι, οι Άγγλοι, ήταν απασχολημένοι με τον πόλεμο των Ρόδων χωρίς να μπορούν να τον βοηθήσουν. Το εξαγριωμένο πλήθος συνέλαβε και κρέμασε τον Πιέρ Λαντέ, θησαυροφύλακα που είχε ανατρέψει τον πρωθυπουργό Σωβίν, και από τότε το σύνολο του λαού έβλεπε με καχυποψία και τον ίδιο τον δούκα, που μειώθηκε σημαντικά η δύναμη του.

Στη συνέχεια, εξασφάλισε τη διαδοχή του δουκάτου στην κόρη του, Άννα, αγνοώντας τον Σαλικό νόμο (1486). Με τη Συνθήκη του Σατωμπριάν (1487) αναγνωρίστηκε σαν ανεξάρτητος ηγεμόνας από τη Γαλλία. Συμμάχησε με τον αυτοκράτορα Μαξιμιλιανό Α΄ κατά της Γαλλίας, αλλά ο στρατός της Βρετάνης συνετρίβη από τους Γάλλους και αναγκάστηκε να υπογράψει την ειρηνική Συνθήκη του Σαμπλέ. Σύμφωνα με τη Συνθήκη, ο Φραγκίσκος δήλωνε υποτέλεια στον Γάλλο βασιλιά, ενώ η κόρη του δεν μπορούσε να παντρευτεί χωρίς τη συγκατάθεση του. 

thumb|right|200px|Φραγκίσκος Β΄ της Βρετάνης (λεπτομέρεια από τον τάφο του)

Πέθανε σύντομα από πτώση από το άλογο του. Η κόρη του απειθάρχησε απέναντι στους Γάλλους και ο βασιλιάς Κάρολος Η΄ της Γαλλίας επιτέθηκε στη Βρετάνη και την ανάγκασε να τον παντρευτεί.
## Οικογένεια
Νυμφεύθηκε δύο φορές, την πρώτη με την εξαδέλφη του Μαργαρίτα των Ντρε-Μονφόρ, κόρη του Φραγκίσκου Α΄ δούκα της Βρετάνης και είχε τέκνο:
* Ιωάννης 1463, έζησε δύο μήνες. 

Το 1469 απεβίωσε η Μαργαρίτα και ο Φραγκίσκος Β΄ έκανε δεύτερο γάμο, με τη Μαργαρίτα της Φουά, κόρη του Γκαστόν Δ΄ κόμη της Φουά και απέκτησε παιδιά:
* Άννα 1477-1514, δούκισσα της Βρετάνης, παντρεύτηκε πρώτα τον Μαξιμιλιανό Α΄ των Αψβούργων αρχιδούκα της Αυστρίας & βασιλιά της Γερμανίας, μετά τον Κάρολο Η΄ των Βαλουά βασιλιά της Γαλλίας και έπειτα τον Λουδοβίκο ΙΒ΄ των Βαλουά βασιλιά της Γαλλίας. 
* Ισαβέλλα 1478-1490, απεβ. 12 ετών, τάφηκε στον καθεδρικό του Ρεν.

## Πρόγονοι




## Παραπομπές


Κατηγορία:Δούκες της Βρετάνης
Κατηγορία:Οίκος του Ντρε